Document ID: /roh_data/filtered/fineweb-2-filterrobots_roh.jsonl.gz/50706

L’uniun Girella maina a Bever dapi 2 onns e mez la chasa Petronella per persunas che basegnan accumpagnament pervi da problems psichics u pervi da dependenzas. Part da la vita accumpagnada ha era il lavurar da far.
Lavur è stgarsa
Chattar lavur per questas persunas n’è però betg adina simpel e dovra temp. Quai ha ditg ad RTR la manadra da la chasa Petronella, Ursi Costa. Perquai daventa la brocki a Schlarigna davent da l’avrigl che vegn il nov lieu da lavur per cussedents da la chasa.
Ina clera finamira
Il manaschi da la brocki sto dentant cuntanscher tenor l’uniun Girella almain in quint equilibrà. In sumegliant project hai gia dà las duas ultimas stads, cura che l’uniun ha affittà e manà il bogn avert da Bravuogn en il medem spiert.